Eksamen i HTML/CSS – Høst 2021

Utlevert: 29.11.2022 kl 09:00

Innlevert: 05.12.2022 kl 23:59

**Caseoppgave**

Sandefjord Akvarium skal åpne i januar 2022. De trenger en hjemmeside som skal være egnet for mobil, nettbrett og pc. De vil gjerne tiltrekke småbarnsfamilier og de ønsker et design som er kreativt og nyskapende. Sandefjord Akvarium ønsker ekstra oppmerksomhet på forsiden deres rundt programmet «Sjøløve-Show!». Dette er et program for barn med sjøløver som gjør forskjellige triks. De ønsker også et bildegalleri på forsiden som viser de forskjellige spennende fiskene som bor i akvariet. Brukeren skal kunne navigere mellom «Forside», «Kjøp billetter» og «Kontakt oss».

De har tre forskjellige typer billetter:  
Barnebillett til 49,-

Ungdomsbillett 79,-

Voksenbillett 99,-

Sesongkort for hele familien 999,-

**Generelle krav til oppgaven**

* Du skal selv finne bilder du mener er egnet til oppgaven
* Bildene skal hentes fra unsplash.com, pixabay.com eller lottiefiles.com
* Hvert bilde skal ikke overstige 200kb
* Man kan ikke bruke lenker til bilder som ikke inngår i prosjektmappen,   
  kun lenker til filer som ligger i mappen
* Det er ikke tillatt å bruke noe annet kodespråk enn HTML og CSS i løsningen
* Det skal kun styles i CSS-dokumentet
* Det skal være en egen CSS-fil hvor hvert HTML-dokument
* Løsningen skal håndkodes, man kan ikke benytte noen form for kodegenerator
* Ha universell utforming i bakhodet når dere setter sammen besvarelsen
* Semantikken skal være ryddig og strukturert i alle filer
* Mappestrukturen skal være ryddig og oversiktlig
* Siden skal være responsiv for mobil, nettbrett og PC
* Løsningen skal ikke overstige 10MB
* Oppgaven skal leveres som en zippet mappe
* Dersom man har blitt inspirert av kodeløsninger på nett, skal kilden legges inn som en kommentar

**Tekniske krav til oppgaven**

|  |  |  |  |
| --- | --- | --- | --- |
| **Sider** | **Tagger** | **Meta-tagger** | **CSS-properties** |
| Forside | <title> | viewport | position |
| Kjøp billetter | <header> eller en div som fungerer som header-container | description | width/height |
| Kontakt oss | <main> eller en div som fungerer som main-container |  | background-color/  background-image |
|  | <footer> eller en div som fungerer som footer-container |  | color |
|  | <ul> eller <ol> |  | margin |
|  | <li> |  | padding |
|  | <div> |  | border |
|  | <a> |  | @media |
|  | <button> |  | @keyframes |
|  | <h1><h2><h3> |  | transition |
|  | <p> |  | animation |
|  | <img> med alt-attributt |  | Grid-systemet og/eller  Flexbox-systemet |
|  | <form> |  |  |
|  | <input> |  |  |
|  | <label> |  |  |

**Vurderingskriterier**

* I hvilken grad er løsningen kreativ i henhold til bruken av tags, properties og pensum?
* Har løsningen tatt i bruk de forskjellige temaene studenten har lært i løpet av semesteret?
* I hvilken grad er HTML og CSS-koden ryddig, strukturert og semantisk?
* I hvilken grad er koden funksjonell og uten feilmeldinger?
* I hvilken grad er nettsiden brukervennlig og responsiv?
* I hvilken grad viser studenten selvstendighet og kreativitet?
* I hvilken grad har studenten oppfylt de generelle kravene?
* I hvilken grad har studenten implementert alle de tekniske kravene på en kreativ og fornuftig måte?